b'\n_START_ARTICLE_\nVila Grivec\n_START_SECTION_\nZgodovina\n_START_PARAGRAPH_\nFranc Grivec, profesor teologije na Teolo\xc5\xa1ki fakulteti v Ljubljani, je januarja 1934 izbral Franca Toma\xc5\xbei\xc4\x8da, nekdanjega Ple\xc4\x8dnikovega asistenta, da mu naredi na\xc4\x8drte za vilo. Pri izdelavi na\xc4\x8drtov sta sodelovala \xc5\xa1e \xc5\xbdivko \xc5\xa0umer (stati\xc4\x8dni ra\xc4\x8dun) in Ernest Franz (risanje na\xc4\x8drtov). Posamezne dele gradnje so prevzeli obrtniki Dominik Battelino (teraco tlaki), Josip Cihlar (pralna kad), Ciril Habicht (stopnice) in August Agnola (steklarska dela), medtem ko je gradnjo izvedlo podjetje Anton Mavri\xc4\x8d._NEWLINE_Gradnja se je kon\xc4\x8dala oktobra istega leta in 25. oktobra 1934 je vilo blagoslovil ljubljanski \xc5\xa1kof Gregorij Ro\xc5\xbeman. Vila je imela centralno ogrevanje, plinovod, dvignjeno in pokrito stopni\xc5\xa1\xc4\x8de do visokega pritli\xc4\x8dja (glavnega vhoda in posebnega vhda za slu\xc5\xbein\xc4\x8dad), belo pro\xc4\x8delje, zaokro\xc5\xbeen vogalni balkon in teraso. V kleti so se nahajali prostori za slu\xc5\xbein\xc4\x8dad in pralnica, v pritli\xc4\x8dju sprejemna soba in jedilnica, v 1. nadstropju spalnica in delovna soba s knji\xc5\xbenico in na terasi arhiv in pokrita shramba._NEWLINE_Med drugo svetovno vojno so hi\xc5\xa1o zasegli nem\xc5\xa1ki okupatorji. Po koncu vojne je hi\xc5\xa1o hotela zase\xc4\x8di nova oblast, a je Grivec slednje prepre\xc4\x8dil s pomo\xc4\x8djo Univerze v Ljubljani; vseeno pa so nacionalizirali 250 kvadratnih metrov zemlji\xc5\xa1\xc4\x8da. Hi\xc5\xa1o je namenil sorodnikom, ki so \xc5\xa1tudirali v Ljubljani.'